paragraph_text: Bas-Rhin (hrv. Donja Rajna, elz. Unt'relsass, nje. Niederrhein) je departman na istoku Francuske u pokrajini Grand Est. Ime je dobio po rijeci Rajni koja prolazi kroz njega i dijeli ga od Njemačke. Prema podacima iz 2005. godine u departmanu živi 1,063,000 stanovnika, što je gotovo 2/3 stanovništva regije Elzas. Strasbourg je administrativno središte departmana (prefektura) i njegov najveći grad. Površina departmana iznosi 4,755 km², a gustoća naseljenosti je 244 stanovnik po km². U departmanu se nalazi srednjovjekovni dvorac Haut Koenigsbourg i park prirode Parc naturel régional des Vosges du Nord kojeg Bas-Rhin dijeli sa susjednim departmanom Moselleom.